62023CO0140_INF
Uznesenie podpredsedu Súdneho dvora z 5. júna 2023 –Euranimi/Komisia
[vec C‑140/23 P(I)]
„Odvolanie – Vedľajšie účastníctvo – Obchodná politika – Dumping – Dovoz plochých výrobkov z nehrdzavejúcej ocele valcovaných za studena s pôvodom v Indii a Indonézii – Reprezentatívne profesijné združenie“
1.
Odvolanie – Prípustnosť – Rozhodnutie, proti ktorému je možné podať odvolanie – Rozhodnutie Všeobecného súdu, ktorým sa zamieta návrh na vstup vedľajšieho účastníka do konania – Odvolanie podané proti tomuto rozhodnutiu podľa článku 56 Štatútu Súdneho dvora namiesto článku 57 tohto Štatútu – Oprava chyby v písaní – Prípustnosť
(Článok 256 ZFEÚ; Štatút Súdneho dvora, článok 57 prvý odsek)
(pozri body 14 – 24)
2.
Súdne konanie – Vedľajšie účastníctvo – Dotknuté osoby – Reprezentatívne združenie, ktorého cieľom je ochrana jeho členov – Prípustnosť vo veciach, v ktorých ide o zásadné otázky, ktoré sa týkajú týchto členov – Združenie, ktoré musí zastupovať významnú časť podnikov príslušného odvetvia – Dôkazné bremeno, ktoré nesie osoba, ktorá podala návrh na vstup vedľajšieho účastníka do konania
(Štatút Súdneho dvora, článok 40 druhý odsek)
(pozri body 35 – 38)
3.
Odvolanie – Dôvody – Nesprávne posúdenie skutkového stavu a dôkazných prostriedkov – Neprípustnosť – Preskúmanie Súdneho dvora týkajúce sa posúdenia skutkového stavu a dôkazov – Vylúčenie okrem prípadov skreslenia – Nevyhnutnosť skreslenia, ktoré zjavne vyplýva zo spisu
(Článok 256 ZFEÚ; Štatút Súdneho dvora, článok 58 prvý odsek)
(pozri body 41 – 44)
Výrok
1.
Odvolanie sa zamieta.
2.
European Association of Non‑Integrated Metal Importers & Distributors (Euranimi) znáša svoje vlastné trovy odvolacieho konania a je povinné nahradiť trovy konania, ktoré vznikli Európskej komisii.